ddrg/super_eurlex huggingface dataset:
77.

konštatuje, že tieto dodatočné výdavky spojené s neexistenciou jediného sídla sú v rozpore so zásadou riadneho finančného riadenia a so zásadou rozpočtovej disciplíny; pripomína, že veľká väčšina Európskeho parlamentu vyjadrila v rôznych uzneseniach podporu jediného sídla s cieľom zabezpečiť efektívne vynakladanie peňazí daňovníkov Únie; berie na vedomie, že Dvor audítorov odhadol, že presťahovanie zo Štrasburgu do Bruselu by mohlo priniesť ročné úspory vo výške 114 miliónov EUR a jednorazové úspory vo výške 616 miliónov EUR, ak sa budovy v Štrasburgu úspešne odpredajú, alebo jednorazové náklady vo výške 40 miliónov EUR v opačnom prípade; konštatuje, že jediné sídlo možno dosiahnuť len jednomyseľnou zmenou zmluvy; naliehavo vyzýva Radu, aby vzala na vedomie pozíciu Európskeho parlamentu a v súlade s tým prevzala zodpovednosť a konala; zdôrazňuje, že by to bolo efektívnejšie, ak by služobné vozidlá Európskeho parlamentu do Štrasburgu prepravovali poslancov, AAP a zamestnancov s príkazmi na služobnú cestu; domnieva sa, že ak sú charterové vlaky medzi Bruselom a Štrasburgom plné, mali by byť pred tým, než sa budú organizovať charterové autobusy, najskôr plne obsadené služobné vozidlá Európskeho parlamentu;
3.

so znepokojením konštatuje, že podľa správy Dvora audítorov bola miera plnenie rozpočtu agentúry nižšia, ako sa plánovalo, v dôsledku neskorého prijatia právnych aktov alebo oneskoreného nadobudnutia ich účinnosti (čo bolo mimo kontroly agentúry) a malo vplyv na rozvoj existujúcich a vývoj nových systémov; konštatuje, že agentúra v reakcii na túto skutočnosť vrátila Komisii 74 000 000 EUR v platobných rozpočtových prostriedkoch a 49 000 000 EUR vo viazaných rozpočtových prostriedkoch preniesla do nasledujúceho roku, čím sa spochybňujú predpoklady o plánovaní v legislatívnych finančných výkazoch vypracovaných Európskou komisiou; zdôrazňuje, že zápis rozpočtových prostriedkov do rozpočtu schváleného agentúrou pokiaľ ide o právne akty, ktoré ešte neboli prijaté, predstavuje značné riziká pre správne finančné riadenie; vyzýva Komisiu, aby spolu s agentúrou lepšie zosúladila plánovanie rozpočtu s načasovaním prijatia alebo nadobudnutia účinnosti právnych aktov;
12.

vyjadruje poľutovanie nad tým, že z minimálnej sumy peňažných príspevkov 182 500 000 EUR, ktorú majú poskytnúť členovia zastupujúci priemysel na prevádzkové náklady spoločného podniku, bolo do konca roka 2018 vyplatených len 800 000 EUR, a preto Komisia na konci roka 2018 rozhodla o znížení rozpočtu spoločného podniku na rok 2020 vo výške 205 000 000 EUR o 140 000 000 EUR; so znepokojením konštatuje, že existuje vysoké riziko, že minimálna suma peňažných príspevkov sa nedosiahne do konca programu spoločného podniku;
6.

vyzýva Komisiu, aby vypracovala štúdiu uskutočniteľnosti s cieľom posúdiť možnosť vytvorenia súčinnosti so strediskom Cedefop, ktoré má sídlo v Solúne; vyzýva Komisiu, aby vyhodnotila oba scenáre, a to presun agentúry do sídla strediska Cedefop v Solúne a presun sídla agentúry do jej ústredia v Heraklione; konštatuje, že presun agentúry do sídla strediska Cedefop by znamenal spoločné využívanie podnikových a podporných služieb a riadenie spoločných priestorov, ako aj spoločné IKT, telekomunikácie a internetovú infraštruktúru, čím by sa ušetrili veľmi veľké sumy finančných prostriedkov, ktoré by sa použili na ďalšie financovanie oboch agentúr;
7.

vyzýva Komisiu, aby vypracovala štúdiu uskutočniteľnosti s cieľom posúdiť možnosť (ak už nie úplného zlúčenia) prinajmenšom vytvorenia súčinnosti s Europolom; vyzýva Komisiu, aby vyhodnotila oba scenáre, a to presun agentúry do sídla Europolu v Haagu a presun sídla Europolu do ústredia agentúry v Budapešti; konštatuje, že takýto akt by znamenal spoločné využívanie podnikových a podporných služieb a riadenie spoločných priestorov, ako aj spoločnú IKT, telekomunikačnú a internetovú infraštruktúru, čím by sa ušetrili obrovské sumy peňazí, ktoré by sa použili na ďalšie financovanie oboch agentúr;
7.

poznamenáva, že zo sumy 411 200 000 EUR (vrátane maximálneho peňažného príspevku Únie vo výške 158 900 000 EUR a peňažného príspevku členov zastupujúcich priemysel na administratívne náklady spoločného podniku vo výške 6 500 000 EUR) do konca roka 2018 spoločný podnik prijal záväzky vo výške 84 756 000 EUR a uskutočnil platby vo výške 59 155 000 EUR na vykonávanie prvej vlny projektov; to poukazuje na to, že spoločný podnik v súčasnosti podpísal vzájomne previazané viacročné dohody o grantoch a verejné zákazky na plnenie 39 % programu spoločného podniku v oblasti výskumu a inovácií v súlade so svojim viacročným pracovným programom;
8.

vyzýva Komisiu, aby vypracovala štúdiu uskutočniteľnosti s cieľom posúdiť možnosť prinajmenšom vytvorenia súčinnosti s Európskym inštitútom pre rodovú rovnosť (EIGE), ak už nie ich úplného zlúčenia; vyzýva Komisiu, aby posúdila dva scenáre: presun agentúry do sídla EIGE vo Vilniuse a presun sídla EIGE do sídla agentúry vo Viedni; konštatuje, že takýto akt by znamenal spoločné využívanie podnikových a podporných služieb a riadenie spoločných priestorov, ako aj spoločnú IKT, telekomunikačnú a internetovú infraštruktúru, čím by sa ušetrili obrovské sumy peňazí, ktoré by sa použili na ďalšie financovanie oboch agentúr;
24.

berie na vedomie, že postupy spoločného podniku týkajúce sa kontroly ex ante sú spoľahlivé, najmä pokiaľ ide o priebežné a konečné platby v rámci siedmeho rámcového programu, spoločný podnik vykonáva audity ex post u príjemcov, zatiaľ čo v prípade platieb v rámci programu Horizont 2020 je za audity ex post zodpovedný útvar Komisie pre spoločný audit; konštatuje, že zvyšková miera chybovosti zistená pri auditoch ex post a vykázaná spoločným podnikom ku koncu roka 2018, predstavovala 1,29 % v prípade siedmeho rámcového programu a 1,33 % v prípade programu Horizont 2020;
UZNESENIE EURÓPSKEHO PARLAMENTU (EÚ) 2020/2047

z 20. októbra 2020

s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2018, oddiel VI – Európsky hospodársky a sociálny výbor (EHSV)

EURÓPSKY PARLAMENT,

poznamenáva, že v novej štruktúre výboru, ktorá bola zavedená k 1. januáru 2020, je právne oddelenie pripojené priamo ku generálnemu tajomníkovi s deklarovaným cieľom zvýšiť viditeľnosť a vplyv právneho oddelenia a umožniť mu, aby poskytovalo právnu pomoc horizontálne; berie na vedomie odôvodnenie výboru, vyjadruje však znepokojenie nad tým, že by to mohlo ovplyvniť autonómiu a úplnú nezávislosť právneho oddelenia; vyzýva výbor, aby zabezpečil oficiálne a systematické zapojenie právneho oddelenia do najdôležitejších záležitostí výboru bez toho, aby sa rozhodnutie o tom, či sa bude s právnym oddelením konzultovať, ponechalo na jednotlivé útvary; víta posilnenie právnej kapacity v rámci oddelenia pre pracovné podmienky členov s cieľom umožniť riešenie osobitných otázok týkajúcich sa štatútu členov; berie na vedomie úvahy o vyňatí špecializovaných zamestnancov vrátane zamestnancov patriacich k právnemu oddeleniu z politiky mobility výboru a vyzýva výbor, aby o záveroch tohto postupu informoval orgán udeľujúci absolutórium;

6.

podporuje žiadosť výboru o posilnenie celkového úsilia o dodržiavanie obsahu dohody o spolupráci medzi Európskym parlamentom a výborom; pripomína však, že podľa dohody z roku 2014 výbor previedol do Európskeho parlamentu celkovo 36 prekladateľov a výmenou získal len prístup k výskumnej službe Európskeho parlamentu; konštatuje, že v dôsledku toho výbor musel najať zmluvných zamestnancov a externalizovať svoje prekladateľské služby; so znepokojením konštatuje, že na kompenzáciu zníženia počtu prekladateľov Európsky parlament poskytol výboru dodatočné finančné prostriedky na pokrytie externalizácie prekladateľských služieb a že výbor môže tieto finančné prostriedky prerozdeliť do iných oblastí politiky, ak sa plne nevyužijú na externý preklad, ako sa stalo za ostatné tri roky; zastáva názor, že tieto okolnosti nie sú v súlade so zásadami obozretného a správneho finančného riadenia a mali by sa v budúcnosti prehodnotiť;
22.

berie na vedomie zistenie Dvora audítorov, že spoločný podnik IIL2 zaviedol spoľahlivé postupy kontroly ex ante založené na finančných a operačných administratívnych kontrolách, najmä pokiaľ ide o priebežné a konečné platby v rámci siedmeho rámcového programu; konštatuje, že spoločný podnik IIL2 vykonáva audity ex post v priestoroch príjemcov, zatiaľ čo v prípade žiadostí o preplatenie nákladov projektov v rámci programu Horizont 2020 je za audity ex post zodpovedný IAS; konštatuje, že zvyšková chybovosť zistená pri auditoch ex post a vykázaná spoločným podnikom IIL2 ku koncu roka 2018 predstavovala 0,87 % v prípade siedmeho rámcového programu a 0,67 % v prípade programu Horizont 2020;
29.

konštatuje, že v súvislosti s dvoma agentúrami so sídlom v Londýne Dvor audítorov do správy zaradil odsek so zdôraznením skutočnosti, ktorý sa týka rozhodnutia Spojeného kráľovstva vystúpiť z Európskej únie; konštatuje, že sídlo agentúry sa v marci 2019 presunulo do Amsterdamu a že účtovná závierka agentúry k 31. decembru 2018 zahŕňala rezervy na súvisiace náklady vo výške 17 800 000 EUR; vyjadruje poľutovanie nad tým, že v dohode o prenájme priestorov v Londýne je obdobie prenájmu vymedzené do roku 2039 bez doložky o ukončení pred uplynutím platnosti zmluvy; takisto vyjadruje poľutovanie nad tým, že 20. februára 2019 Vrchný súd Anglicka a Walesu rozhodol v neprospech žiadosti agentúry zrušiť túto zmluvu o prenájme; konštatuje však, že v dohode o prenájme sa povoľuje postúpenie alebo prenajatie priestorov tretej strane pod podmienkou súhlasu majiteľa; vyjadruje hlboké poľutovanie nad tým, že v poznámkach k účtovnej závierke k 31. decembru 2018 sa uvádzala suma zostávajúceho nájomného do roku 2039 vo výške 468 000 000 EUR, z ktorej suma vo výške 465 000 000 EUR na obdobie nájmu po plánovanom presune agentúry do Amsterdamu je vykázaná ako podmienený záväzok; uznáva významné úsilie, ktoré agentúra vyvinula s cieľom nájsť pre svoje priestory v Londýne podnájomníka; zdôrazňuje, že hoci agentúra uzatvorila zmluvu o podnájme priestorov s účinnosťou od 1. júla 2019, budúce čisté náklady vyplývajúce z dohody o prenájme, ktorá sa nedá zrušiť, sú neznáme; naliehavo vyzýva Komisiu, aby vyvinula maximálne úsilie na minimalizáciu dlhodobého finančného, administratívneho a prevádzkového vplyvu nevýhodnej dohody o prenájme na agentúru; vyzýva agentúru, aby do preskúmania tohto právneho problému zapojila Komisiu, najmä jej právny servis a tím pre rokovania v súvislosti s rozhodnutím Spojeného kráľovstva vystúpiť z Európskej únie, keďže v tomto prípade ide o právnu a finančnú zodpovednosť vlády Spojeného kráľovstva, ktorá aktivovala článok 50 Zmluvy o Európskej únii, čo je situácia, ktorú Vrchný súd neuznal za prípad vyššej moci; vyzýva agentúru, aby orgánu udeľujúcemu absolutórium podala správu o tejto záležitosti;
7.

domnieva sa, že úloha agentúry pri podpore zriadenia agentúry Frontex by nemala ohroziť hlavnú činnosť agentúry ako orgánu Únie zodpovedného za organizovanie operačnej koordinácie činností v oblasti kontroly rybolovu a poskytujúceho pomoc v danej oblasti členským štátom a Komisii, keďže by to mohlo viesť k oslabeniu dohľadu nad rybolovom a nárastu nezákonného, nenahláseného a neregulovaného (ďalej len „NNN“) rybolovu; preto zdôrazňuje, že je potrebné agentúre poskytnúť primerané finančné a ľudské zdroje zodpovedajúce jej rastúcim úlohám;
12.

konštatuje, že z dôvodu závažných nedostatkov plánovania rozpočtu v roku 2017 platobné rozpočtové prostriedky, ktoré boli potrebné v rokoch 2017 a 2018, výrazne prevýšili platobné rozpočtové prostriedky v pôvodnom rozpočte; konštatuje, že dodatočné platobné rozpočtové prostriedky, ktoré spoločný podnik potreboval, predstavovali 160 700 000 EUR, čo je 25 % nad úrovňou pôvodného rozpočtu; berie na vedomie odpoveď spoločného podniku, ktorý vyjadril vďaku Euratomu za dodatočný príspevok do rozpočtu na rok 2018 a že spoločný podnik by chcel uviesť, že chýbajúce platobné rozpočtové prostriedky by nemali žiadne dôsledky alebo by nepredstavovali žiadne riziko, keďže 137 000 000 EUR bolo vyplatených organizácii ITER formou hotovostného príspevku ako záloha na rok 2019; konštatuje, že systém prognózovania platieb bol plne prepracovaný a začlenený do nového nástroja finančného riadenia, čo spolu s novou organizačnou štruktúrou zabezpečuje správne rozpočtové plánovanie a už sa použilo na určenie príjmov rozpočtu na rok 2019;
berie na vedomie, že podľa správy Dvora audítorov sú zmluvy, ktoré má orgán uzavreté so spoločnosťami IT, formulované tak, že by namiesto poskytovania jasne vymedzených služieb alebo produktov IT mohli umožňovať prideľovanie dočasných agentúrnych zamestnancov, zatiaľ čo v súlade so smernicou Európskeho parlamentu a Rady 2008/104/ES ( 6 ) by sa mali uplatňovať osobitné pravidlá a dočasných agentúrnych zamestnancov možno prideľovať len na základe zmlúv s autorizovanými agentúrami dočasného zamestnávania; konštatuje, že využívanie zmlúv o poskytovaní služieb IT na prideľovanie pracovných síl nie je v súlade s pravidlami Únie, ktoré upravujú sociálnu oblasť a zamestnávanie, a orgán by sa v príslušnom prípade vystavil právnemu riziku a riziku poškodenia dobrého mena; vyzýva orgán, aby zabezpečil, aby zmluvy neobsahovali žiadne nejasnosti, pokiaľ ide o obstarávanie služieb IT a prideľovanie dočasných agentúrnych zamestnancov;
18.

na základe správy Dvora audítorov konštatuje, že Komisia v roku 2014 podpísala v mene inštitútu a iných inštitúcií a orgánov Únie rámcovú zmluvu o nadobúdaní softvéru, licencií a poskytovaní súvisiacej údržby a poradenstva v oblasti IT a že inštitút v rámci kontroly ex ante systematicky nekontroloval ceny rámcového dodávateľa a zvýšenia cien účtované k ponukám dodávateľov; zdôrazňuje, že celkové platby rámcovému dodávateľovi predstavovali 64 000 EUR; berie na vedomie odpoveď inštitútu, že sa riadil mechanizmom stanoveným v rámcovej zmluve a že platnosť príslušnej rámcovej zmluvy sa skončila a zmluvu nahradila nová zmluva, ktorá požaduje, aby v každej ponuke bol uvedený rozdiel medzi pôvodnou cenou a zvýšenou cenou; zdôrazňuje skutočnosť, že samotná rámcová zmluva môže viesť k obmedzeniu hospodárskej súťaže, pretože nie je dôkaz o tom, že rámcový dodávateľ vyberá dodávateľov na konkurenčnom základe; vyzýva Komisiu, aby o konkurencieschopnosti rámcových zmlúv podala správu; vyzýva inštitút, aby prispôsobil ex ante kontroly platieb podľa takýchto zmlúv a zabezpečil, aby sa pri všetkých obstarávaniach uplatňovalo súťažné konanie;
22.

na základe správy Dvora audítorov konštatuje, že agentúra si na obstaranie služieb dátovej analýzy v objeme do 5 000 000 EUR zvolila rámcovú zmluvu s jediným subjektom, ktorá bola uzavretá na základe verejnej súťaže zverejnenej v Úradnom vestníku Európskej únie ; konštatuje však, že podmienky vymedzené v rámcovej zmluve neboli dostatočne špecifické na to, aby umožnili spravodlivú hospodársku súťaž, pretože v čase verejnej súťaže ešte neboli známe príslušné požiadavky; pripomína, že podľa nariadenia o rozpočtových pravidlách musí verejný obstarávateľ za týchto okolností uzavrieť rámcovú zmluvu s viacerými subjektmi a na konkrétne zákazky sa musí použiť súťažné konanie medzi vybranými dodávateľmi; berie na vedomie odpoveď agentúry, že si vybrala jedinú rámcovú zmluvu namiesto viacnásobnej rámcovej zmluvy, ktorá by viedla k zmene dodávateľa počas trvania rámcovej zmluvy, čo by malo závažné dôsledky z hľadiska súdržnosti a včasného dokončenia zákazky; vyzýva agentúru, aby vypracovala rámcové zmluvy, ktoré umožnia spravodlivú hospodársku súťaž a zabezpečia najlepší pomer ceny a kvality;
7.

pripomína, že úlohou centra je odhaľovať, posudzovať a oznamovať aktuálne a vznikajúce hrozby prenosných ochorení pre ľudské zdravie; zdôrazňuje, že v roku 2018 centrum odpovedalo na 31 formálnych vedeckých žiadostí Komisie (10 z nich pochádzalo od členov) a uverejnilo spolu 214 správ vrátane 35 rýchlych posúdení rizika, ktoré sa týkali ohrozenia chorobami; poukazuje na to, že v súvislosti so zmenou klímy jeho význam bude rásť, pretože jedným z negatívnych dosahov zmien klímy sú meniace sa „areály rozšírení“ najrôznejších patogénov, a s tým súvisiace šírenie ochorení do regiónov, v ktorých sa predtým nevyskytovali;
40.

na základe správy Dvora audítorov berie so znepokojením na vedomie, že sa zistili nedostatky súvisiace s nadmernou závislosťou od dodávateľov, externého poradenstva a dočasných agentúrnych zamestnancov, s uplatňovaním neprimeraných kritérií na vyhodnocovanie ponúk a s uzatváraním zmlúv s neobvykle nízkou cenovou ponukou bez primeraného odôvodnenia; konštatuje, že viaceré agentúry pravidelne vykonávajú rozsiahle aktivity a príležitostne aj kľúčové obchodné činnosti prostredníctvom externých zdrojov, čo oslabuje internú odbornosť a kontrolu plnenia zmlúv, pričom niektoré nedostatky vo verejnom obstarávaní môžu narušiť spravodlivú hospodársku súťaž a byť prekážkou dosiahnutia najlepšieho pomeru ceny a kvality vo verejnom obstarávaní; odporúča primeranú rovnováhu medzi cenou a kvalitou pri zadávaní zákaziek, optimálnu koncepciu rámcových zmlúv, odôvodnené sprostredkovateľské služby a používanie rámcových zmlúv; konštatuje, že v prípade šiestich agentúr boli podmienky rámcových zmlúv pre poskytovanie údržby a zariadení IT nedostatočné, pretože umožňovali kúpu položiek, ktoré v nich neboli výslovne uvedené, neboli predmetom pôvodného súťažného konania a zároveň umožnili dodávateľovi účtovať vyššie ceny za položky zakúpené od iných dodávateľov; konštatuje, že napriek tomu, že agentúry nie sú oprávnené meniť základné zmluvné dohody, s nimi súvisiace kontroly ex ante nepreverovali presnosť navýšení, ktoré dodávateľ účtoval; vyzýva všetky agentúry a orgány Únie, aby prísne dodržiavali pravidlá verejného obstarávania; zdôrazňuje, že digitalizácia je pre agentúry veľkou príležitosťou na zvýšenie účinnosti a transparentnosti, a to aj v oblasti verejného obstarávania; vyzýva preto všetky agentúry a orgány, aby urýchlene dokončili a zaviedli elektronické verejné súťaže, elektronické predkladanie ponúk, elektronickú fakturáciu a elektronické formuláre pre verejné obstarávanie; žiada Komisiu a agentúry, aby naliehavo riešili potrebné zlepšenia v tímoch verejného obstarávania, a to so zreteľom na to, že tento problém pretrváva a je potrebné ho systematicky riešiť;
5.

so znepokojením konštatuje, že agentúra nevyužíva spoločne zdroje s inými agentúrami vzhľadom na svoje obmedzené vlastné zdroje; konštatuje však, že agentúra v roku 2014 podpísala dohodu o úrovni poskytovaných služieb s agentúrou ENISA týkajúcu sa spoločného využívania zdrojov v oblasti vnútorných kontrol; konštatuje, že agentúra ENISA túto dohodu ukončila od 1. januára 2020 v dôsledku zmien v štruktúre agentúry ENISA vzhľadom na jej rozšírený nový mandát; s uspokojením konštatuje, že agentúra začala spoločný projekt spoločného využívania IT infraštruktúry a ďalších IT projektov s niekoľkými spoločnými podnikmi a inými agentúrami Únie; víta túto iniciatívu a naliehavo vyzýva agentúru, aby ďalej skúmala možné spôsoby zadávania úloh a spolupráce v oblasti prekrývania úloh s inými inštitúciami a orgánmi Únie;
16.

berie na vedomie informácie uvedené vo výročnej správe o činnosti spoločného podniku za rok 2018, pokiaľ ide o rodovú rovnováhu v projektoch ECSEL, v ktorých sa uvádza, že celkový počet žien zapojených do projektov ECSEL realizovaných v roku 2018 a do projektov nahlásených v danom roku (v rokoch 2014, 2015 a 2016) bol 3 336 (alebo 18 %) v porovnaní so 14 820 mužmi (alebo 82 %); konštatuje, že nie všetci zamestnanci prijímajúcich podnikov zapojených do projektov ECSEL vykonávajú výskumné činnosti a len 16 % výskumných pracovníkov sú ženy;
—

so zreteľom na návrh Komisie predložený Európskemu parlamentu a Rade o mobilizácii Fondu solidarity Európskej únie na účely poskytnutia pomoci Chorvátsku a Poľsku v súvislosti so živelnou pohromou a poskytnutia zálohových platieb pre Grécko, Chorvátsko, Írsko, Maďarsko, Nemecko, Portugalsko a Španielsko v súvislosti so závažným ohrozením verejného zdravia (COM(2020)0960),
16.

pripomína, že v súlade so svojím vyššie uvedeným legislatívnym uznesením zo 16. septembra 2020 by sa na financovanie rozpočtu na rok 2021 mali zaviesť nové kategórie vlastných zdrojov od roku 2021 a že akékoľvek sumy získané novými vlastnými zdrojmi nad rámec úrovne, ktorá je potrebná na pokrytie záväzkov v súvislosti so splácaním NGEU v danom roku, by mali zostať v rozpočte Únie ako všeobecné príjmy, najmä na poskytnutie ďalších prostriedkov na 15 hlavných programov EÚ od roku 2021, pričom zároveň by sa mali zodpovedajúcim spôsobom zvýšiť stropy VFR;
12.

víta začlenenie stimulov na účasť až do výšky 400 EUR, z príspevkov na výdavky na dochádzanie do zamestnania vo výške 0,19 EUR/km plus dodatočné náklady, ako sú mýta a náklady na parkovanie, z príspevkov na výdavky pre osoby, ktoré sa starajú o závislé osoby do výšky 20 EUR na deň účasti a zo stimulačných príspevkov pri preradení závislých pracovníkov alebo samostatne zárobkovo činných osôb do iného zamestnania, ktorí získajú 200 EUR za mesiac najviac na obdobie šiestich mesiacov, s cieľom podporiť cieľových príjemcov pri činnostiach súvisiacich s hľadaním zamestnania alebo odbornou prípravou, pod podmienkou aktívnej účasti na opatreniach;
E.

keďže CCTE poskytuje hotovosť rodinám utečencov, ktorých deti navštevujú školu namiesto práce, keďže súčasná zmluva sa končí v októbri 2020 a keďže Komisia navrhla poskytnúť 85 miliónov EUR na to, aby sa program mohol realizovať ďalší rok, a to do konca decembra 2021;
7.

zdôrazňuje potrebu ďalej posilňovať spoluprácu a komunikáciu medzi všetkými stranami, ktoré sú zapojené do žiadostí o podporu z EGF, vrátane predovšetkým sociálnych partnerov a zainteresovaných strán na regionálnej a miestnej úrovni, aby sa vytvorila čo najvyššia súčinnosť; zdôrazňuje, že by mala byť posilnená interakcia medzi národnými kontaktnými osobami a regionálnymi alebo miestnymi partnermi a mal by byť výslovne stanovený a všetkými zúčastnenými partnermi odsúhlasený spôsob komunikácie a podpory a tok informácií (vnútorné rozdelenie, úlohy a zodpovednosti);
8.

je presvedčený, že súčasná kríza by nemala oslabiť snahu o dosiahnutie cieľa klimatickej neutrality do roku 2050, čo si vyžaduje zníženie emisií skleníkových plynov do roku 2030 o 55 % v porovnaní s úrovňami z roku 1990; pripomína, že v správe Programu OSN pre životné prostredie (UNEP) o medzerách v oblasti emisií z roku 2019 sa požaduje celkové zníženie emisií skleníkových plynov o 7,6 % ročne s cieľom obmedziť nárast teploty na 1,5 o C, čo znamená zníženie o približne 6,8 % každý rok na úrovni EÚ; zdôrazňuje, že je to obrovská výzva, najmä pokiaľ ide o veľmi potrebnú udržateľnú, sociálne spravodlivú transformáciu, ktorá by mala zohľadňovať rôzne východiskové body regiónov EÚ a členských štátov a mala by byť spojená s rozsiahlou tvorbou pracovných miest; trvá na tom, že na to, aby sa v tejto bezprecedentnej výzve dosiahol úspech už po desiatich rokoch, sú potrebné bezodkladné opatrenia podporené silným rozpočtom EÚ od roku 2021;
víta odhodlanie Európskeho parlamentu realizovať potrebné úpravy a renováciu svojich budov s cieľom vytvoriť prostredie prístupné pre všetkých používateľov v súlade s normami Únie; zdôrazňuje, že v Štrasburgu sa už začali práce na zlepšení prístupnosti pre osoby so zdravotným postihnutím a pre osoby so zníženou pohyblivosťou a že tieto projekty budú pokračovať aj v roku 2021 v Bruseli aj v Štrasburgu, ale aj v šiestich styčných kanceláriách Európskeho parlamentu; žiada, aby uvedené renovácie pokračovali vo všetkých ostatných budovách Európskeho parlamentu a aby sa Európsky parlament zaviazal dodržiavať požiadavky na funkčnú prístupnosť zastavaného prostredia stanovené v prílohe III k smernici (EÚ) 2019/882 ( 14 ) s odkazom na príslušné medzinárodné a európske normy s cieľom plniť tieto požiadavky v postupoch obstarávania, aby poslanci, zamestnanci a návštevníci so zdravotným postihnutím a ľudia so zníženou pohyblivosťou mali prístup do budov a využívali jej zariadenia na rovnakom základe s ostatnými v súlade s povinnosťami stanovenými v Dohovore Organizácie Spojených národov o právach osôb so zdravotným postihnutím;